|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 2 Αθήνα, 06/03/2020

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας, μέσα από την Παγκόσμια Ημέρα της Γυναίκας, τιμά τον πολύπλευρο ρόλο των γυναικών στην σύγχρονη κοινωνία. Η γυναίκα ως σύζυγος, μητέρα και εργαζόμενη δίνει καθημερινό αγώνα ενάντια στα στερεότυπα που παραμένουν ριζωμένα στην κοινωνία, ακόμα και σήμερα.

Ακόμα και 163 χρόνια μετά από την ημέρα που οι εργάτριες στην Νέα Υόρκη διεκδίκησαν πρώτες, ίσα δικαιώματα και αμοιβές στην εργασία, καλύτερες συνθήκες εργασίας και κατάργηση των φυλετικών διακρίσεων, οι γυναίκες στην ελληνική κοινωνία του 2020 συνεχίζουν να αντιμετωπίζουν εκβιασμούς, διακρίσεις, απειλές, παρενοχλήσεις.

Το ΕΚΑ χαιρετίζει τους διαχρονικούς αγώνες των γυναικών και καλεί τόσο τις εργαζόμενες όσο και τις άνεργες του Λεκανοπεδίου της Αθήνας να πυκνώσουν τις γραμμές των σωματείων, τους συλλογικούς αγώνες και να δώσουν δυναμικό παρόν στις κινητοποιήσεις που έχουν προγραμματιστεί για τις 8 Μάρτη, για έναν κόσμο ισότητας και δικαιοσύνης.

**Το Δ.Σ.**